cyanic-selkie/wikianc huggingface dataset:
Manipulator
I samfunnsvitenskapene brukes uttrykket manipulator om en som får folk til å gjøre som han/hun vil, gjerne uten at noen merker det. Dette blir ofte tillagt negativ mening (Hitler kunne kunsten, bl.a.). Også innen psykologien blir manipulerende adferd forbundet med noe negativt, se dyssosial personlighetsforstyrrelse og psykopati.
På den annen side blir manipulering i betydningen håndverk brukt bevisst av terapeuter, f.eks. fysioterapeuter eller kiropraktorer.
Manipulatoro
Bilcross
Bilcross er en motorsport for biler som kjøres enten på rene grusbaner eller på baner med blandet dekke.
Bilcross er den rimeligste formen for bilsport, og for å motvirke at førerne legger altfor mye penger i bilen, finnes det en ordning med tvunget salg til fast pris (Se under).
Aldersgrensen for å kjøre bilcross på trening er året man fyller 14 år, og man kan begynne å kjøre konkurranser det året man fyller 15.
Bilcross arrangeres på baner over hele landet, både i nasjonale og lokale turneringer.
Bilene
Alle deltakende biler skal være typegodkjent i Norge. Bilene må bygges om for å passe strenge sikkerhetskrav, og må f.eks utstyres med veltebur, hovedstrømbryter og sikkerhetsstol- og seler. Deltakende biler kan heller ikke ha firehjulsdrift, og må bruke bensin som drivstoff.
Bud
Under bilcross-konkurranser er det mulig å legge inn bud på de bilene som har kvalifisert seg til finalene(junior). I senior kan man by på alle bilene. Etter siste finale er kjørt har man femten minutter til å legge inn bud, og dersom det da er flere budgivere på en bil, så avholdes det trekning om hvem som får tilslaget. Budene foregår med fastpris, og man må betale 370 kroner for å få legge inn bud, og deretter 11 000 til forrige eier dersom man får tilslaget på bilen. Eierne selv kan også delta i budkonkurransen. Ved eierskifte fjernes personlig utstyr som sete, belte, dekk (bilen skal leveres med godkjente dekk) og evt FIA nett fra bilen før overdragelse. Poenget med å kunne legge inn bud på deltakerbilene er for å forhindre at folk bruker for mye penger på bilene sine, men det er enkelte som allikevel bruker mye penger på f.eks kraftigere motor eller andre modifikasjoner.
Christopher McCandless
Christopher Johnson McCandless (født 12. februar 1968 i El Segundo i California, død medio august 1992 på Stampede Trail i Alaska) var en amerikansk vandrer som tok navnet Alexander Supertramp. Han vandret inn i villmarken i Alaska med lite mat og utstyr for å bo en periode i ensomhet. Nesten fire måneder senere døde han av sult nær Denali National Park and Preserve. Forfatteren Jon Krakauer ble inspirert av detaljene i hans historie og ga ut boken Into the Wild i 1996. I 2007 regisserte Sean Penn en film med samme navn med Emile Hirsch som McCandless.
Calverton
Calverton kan vise til
John Xantus de Vesey
John Xantus de Vesey (født 5. oktober 1825 i Csokonya i keiserdømmet Østerrike, død 13. desember 1894 i Budapest i Østerrike-Ungarn) var en ungarsk zoolog, som levde et omskiftende liv på flere kontinenter. Han het egentlig Xántos János, men tok navnet de Vesey for å virke mer aristokratisk.
Etter å ha deltatt i det ungarske opprøret i 1848-49 måtte han flykte, og endte opp i USA. Her tjenestegjorde han i den amerikanske hæren, og ble interessert i zoologi.
Bjarne Olaf Weider
Bjarne Olaf Weider (født 17. november 1948 i Stavanger) er en norsk luthersk prest som fra 1999 har vært prost i Øvre Romerike prosti. Hans far var også prest, senere biskop Bjarne Odd Weider, så Bjarne Olaf bodde både i Hurdal og i Oslo før han selv begynte å studere teologi. Han ble cand.theol. på Menighetsfakultetet i 1973 og tok praktikum samme sted året etter. Deretter kom han til Bodø som bataljonsprest i Bodin leir før han var kapellan ved Bodø domkirke fra 1975 til 1977. Fra 1977 var han ti år sokneprest i Sørfold, men fra 1987 har han vært prest i Ullensaker og Hovin før han overtok prostestillingen på Jessheim.
Bjarne Olaf Weider har flere ganger vært nominert til biskop uten å bli utnevnt. I 2008 var han nominert til biskop i Møre bispedømme og han var også nominert til biskop i Sør-Hålogaland, et verv hans far hadde fra 1969 til 1982.
Timo Soini
Timo Juhani Soini (født 30. mai 1962 i Raumo) er en finsk politiker som fra 2015 er landets utenriksminister. Han var leder for partiet Sannfinnene fra 1997 til 2017 da partiet ble splittet. Fra 2017 representerer han Blå framtid.
Vinko Bogataj
Vinko Bogataj (født 4. mars 1948 i Brezovica pri Kropi) er en slovensk tidligere skihopper som konkurrerte for Jugoslavia på 1960- og 1970-tallet. Han er kjent i USA for et svært stygt fall som i mange år ble vist som en del av åpningssekvensen i TV-programmet Wide World of Sports på ABC.
Timo Soini
Soini har ofte blitt oppfattet som en populist, noe han selv heller ikke benekter. Han er opptatt av Finlands selvstendighet, hvilket ifølge hans mening må innebære utmelding av EU. Han vil heller ikke at Finland skal gå med i NATO og han vil ha en relativt stram flyktningpolitikk.
Soini begynte sin politiske karriere i Landsbygdspartiets ungdomsforbund, etter å ha blitt inspirert av dets partileder Veikko Vennamo. Da landsbygdspartiet forsvant som følge av riksdagsvalget i 1995 var han med og startet Sannfinnene. Han er stadsfullmäktig i Esbo siden 2001 og riksdagsrepresentant siden 2003.
Vinko Bogataj
Bogataj deltok i skiflygingsuka i Oberstdorf i 1970. Under sitt tredje hopp 21. mars mistet han balansen i overgangen til hoppet, falt ut over sidekanten på hoppet og landet like ved publikum på kulen. Rennet ble overført av det amerikanske TV-selskapet ABC.
Rene Villanueva
Rene O. Villanueva (født 22. september 1954 i Quezon City på Filippinene, død 5. desember 2007 samme sted) var en filippinsk dramatiker og forfatter, kjent for sitt engasjement innen teater og fjernsyn og for sin barnelitteratur.
Han ble utdannet i historie ved University of the Philippines (1975).
Vinko Bogataj
ABCs sportsprogram Wide World of Sports ble åpnet med en sekvens med klipp fra diverse lykkelige og uheldige øyeblikk fra sportens verden, sammen med ordene «the thrill of victory... and the agony of defeat». Opptaket av Vinko Bogatajs dramatiske fall illustrerte «the agony of defeat» helt til programmet ble nedlagt i 1998. Det gikk for øvrig flere år før Bogataj ble klar over at han var blitt landskjent i USA for fallet sitt.
Timo Soini
Soini var kandidat i presidentvalget i 2006. I den første omgangen av valget kom han på femteplass med 103,368 stemmer, 3,43 %. Han stilte også til presidentvalget i 2012 og fikk 9,4% av stemmene.
Vinko Bogataj
Bogataj fikk en mild hjernerystelse, men ble ikke alvorlig skadet i fallet. Han var tilbake som hopper igjen sesongen etter, men han oppnådde aldri de store resultatene. Blant få internasjonale resultater er hans 58.-plass sammenlagt i den tysk-østerrikske hoppuka 1968/69.
Vinko Bogataj er gift og har to døtre, og bor i dag i Lesce i Slovenia. Han har arbeidet på støperi og vært lastebilsjåfør, men er nå pensjonert og dyrker hobbyen kunstmaling. Han var den første treneren til verdensmester Franci Petek, som kommer fra Lesce.
Timo Soini
I 2017 var han blant riksdagsmedlemmene som forlot Sannfinnene og dannet en ny riksdagsgruppe, Nytt alternativ (NA) som senere skiftet navn til Blå framtid.
Han har en eksamen som pol.mag.
USS «George H.W. Bush» (CVN-77)
USS «George H.W. Bush» (CVN-77) er det tiende og siste hangarskipet i Nimitz-klassen. Skipet er oppkalt etter tidligere president George H.W. Bush, som var pilot i Marinen under annen verdenskrig.
Timo Soini
Soini konverterte til katolisismen da han var 27 år.
Riksvei 6
Riksvei 6 (Rv6) var opprinnelig hovedveien fra Vinterbro der den løp ut fra Riksvei 1 og fulgte ruten Ås–Ski–Hobøl–Spydeberg–Askim–Eidsberg–Marker til Svenskegrensen etter Ørje og videre inn til Sverige. Fra 12.6.65 ble Riksvei 6 en del av E18 (slått sammen med Riksvei 40 fra Kristiansand til Oslo).
Senere ble riksvei 6 strekningen Stjørdalshalsen–Kirkenes.
Systemet med europaveier ble innført i Norge i 1965. Riksvei 1 Svinesund i Østfold–Oslo og riksvei 50 Oslo–Stjørdalshalsen fikk veinummer E6 1. juni 1965. Resten av riksvei 50 fikk veinummer riksvei 6. Strekninga Stjørdalshalsen–Vollan (Nordkjosbotn) i Troms fikk veinummer E6 den 1. juli 1969. Den siste delen av riksvei 6, Nordkjosbotn–Kirkenes, ble E6 den 15. desember 1983.
Riksvei 6 gikk over Ifjordfjellet som ofte var stengt på vinteren. Det var mulighet å kjøre til Kirkenes via Finland via Karasjok–Kaamanen–Utsjoki–Tana Bru. Omtrent 1980 ble veien Karasjok–Utsjoki bygget, og den var mer vintersikker, og E6 ble trukket denne veien i 1983.
Det odontologiske fakultet (UiO)
Det odontologiske fakultet er Universitetet i Oslos avdeling for odontologi. Fakultetet utdanner studenter i tannlegestudier og i tannpleierstudier, og driver både grunnforskning og klinisk forskning knyttet til munnens helse.
Tiril Willumsen er valgt til dekan ved fakultetet for perioden 2021-24, mens Hans Jacob Rønold og Amer Sehic er prodekaner for studier, Janne E. Reseland er visedekan for forskning og Jan Eirik Ellingsen er visedekan for spesialistutdanningen.
Fakultetet har sine røtter i Norges Tannlegehøyskole, som ble omgjort til et fakultet ved Universitetet i Oslo i 1959.
Det odontologiske fakultet har ca. 450 studenter. Fakultet driver også en klinikk med ca. 55 000 årlige pasientbesøk. Det odontologiske fakultet holder til i Geitmyrsveien. Det er besluttet at fakultetet skal flytte til Gaustad.
Gordon Smith (fotballspiller født 1924)
Gordon Smith (født 25. mai 1924, død 7. august 2004) var en skotsk fotballspiller. Han er kanskje best kjent for å ha blitt skotsk ligamester med tre forskjellige klubber. Det som kanskje er enda mer bemerkelsesverdig, er at ingen av disse tre klubbene var blant de tradisjonelt dominante klubbene i Glasgow med Old Firm-klubbene Rangers eller Celtic.
Smith tilbrakte mye av sin oppvekst i Angus og viste et stort fotballtalent da han spilte for Montrose Roselea og Dundee North End. Smith returnerte til Edinburgh for å prøve lykken som profesjonell fotballspiller. Det ble imidlertid ikke med hans favorittlag som gutt, Heart of Midlothian, men med byrivalene Hibernian. Den glade unggutten etablerte seg straks som forbilde for en hel generasjon av fotballsupportere i etterkrigstiden. Smith skulle egentlig ha signert for Hearts, men 16-åringen ble i stedet signert av Hibs og spilte mot deres Edinburgh-rivaler i debuten, der han gjorde tre av målene i en 5-3-seier den 28. april 1941.
Sammen med Bobby Johnstone, Lawrie Reilly, Eddie Turnbull og Willie Ormond ble Smith en del av Famous Five, den mest feirede angrepslinjen i Hibernians historie. Sent på 1940-tallet og på 1950-tallet sørget Smith og resten av The Famous Five for at Hibs ble et av de mest suksessfulle lagene i Skottland, både sportslig og med tanke på publikumsoppslutning. Det skotske ligamesterskapet ble vunnet tre ganger (1948, 1951 og 1952), mens i 1952-1953-sesongen ble Hibs slått på målstreken av Rangers, på grunn av et resultatsystem som regnet ut målgjennomsnittet. Smith var imidlertid mindre suksessfull i den skotske cupen, der han spilte bare én finale i den skotsk FA-cupen med Hibs, som de tapte 2–1 for Aberdeen i 1947.
En tilbakevendende ankelskade førte til at Hibs lot Smith bytte klubb i 1959, selv om Smith trodde at en operasjon kunne kurere skaden. Smith betalte for en operasjon av den plagede ankelen selv, og deretter signerte han for Hearts. Han fikk umiddelbar suksess på Tynecastle, og vant både serien og den skotske ligacupen i sin første sesong med Hearts (1959–1960).
Etter en skadeplaget andresesong med Hearts ble Smith igjen frigitt på fri transfer, og imidlertid dommedagsprofetene til skamme og signerte for Dundee og ble en del av deres ligamesterskapslag i 1961–1962. I en alder av 38 år hadde Smith stått for den enestående prestasjonen i å være den eneste spilleren til å vinne ligaen med tre forskjellige klubber, og ingen av dem var altså med noen av Old Firm-klubbene.
Gutta fra St.Petri
Gutta fra St. Petri (dansk: Drengene fra Sankt Petri) er en dansk film fra 1991. Regien er ved Søren Kragh-Jacobsen, og manuskriptet ble forfattet av Bjarne Reuter, som også skrev boken som filmen bygger på. Filmen handler om en guttegjeng som driver sabotasjevirksomhet rettet mot den tyske okkupasjonsmakten under andre verdenskrig.
Gordon Smith (fotballspiller født 1924)
I den påfølgende sesongen (1962–1963) spilte Smith i angrepet med Alan Gilzean. De hjalp Dundee til semifinalen i serievinnercupen, der de spilte meget godt i et sammenlagt tap for AC Milan. Etter Dundee spilte Smith en kort periode for Drumcondra i Irland, før han til slutt la opp på slutten av 1963–64-sesongen.
Gordon Smith fikk 19 landskamper for Skottland og scoret fire mål. Smith ble ofte sammenlignet med de samtidige engelske fotballspillerne Stanley Matthews og Tom Finney, men det kunne virke som om han ikke hadde humøret i store oppgjør. Smith måtte konkurrere om landslagsplassen med Rangers-vingen Willie Waddell, som også fikk 17 landskamper i den samme perioden.
Gutta fra St.Petri
Handling
Handlingen er løst bygget på historien om den danske sabotasjegruppen Churchill-klubben i Ålborg, som var en av de første organiserte motstandsgruppene i Danmark under den tyske besettelsen.
I begynnelsen av filmen møter vi seks danske gymnasiaster som bruker tiden etter skolen til spilloppmakeri. Guttene har en egen klubb som holder til på loftet til Sankt Petri kirke i København. En dag kommer en ny gutt med i vennegjengen; det er Otto, som vil at klubben skal drive med noe mer seriøst enn guttestreker. Så begynner de å stjele våpen og å sprenge fabrikker og jernbanelinjer. En dag blir de avslørt av okkupasjonsmakten. Samtlige blir arrestert og satt i fengsel, bortsett fra Otto som lykkes i å flykte til det nøytrale Sverige.
Priser
Nikolaj Lie Kaas vant Bodilprisen for beste mannlige birolle og Robertprisen for årets mannlige birolle for rollen som Otto Hvidmann i 1992. Manon Rasmussen mottok Robertprisen for årets kostymedesigner og Dennis Knudsen Robertprisen for årets sminkør.
Tarai
Tarai (også transkribert som Terai, et ord som egentlig betyr fuktig) er i Nepal navnet på den smale stripa av flatt, tropisk eller subtropisk land, som ligger helt i sør, langs grensa til India.
Tarai skiller seg både fysisk,  kulturelt,  økonomisk og politisk fra resten av Nepal.
Området kalles også Madhesi, et ord som samtidig brukes om den tradisjonelle befolkninga i Tarai. I norsk Wikipedia behandler stikkordet Madhesi bare befolkninga.
Tarais geologiske opprinnelse
Geologisk er Tarai oppstått som en utvida del av  Ganges-deltaet.
Mange elver renner bratt ned fra Himalaya og Tibet. De unge fjellene her er lette å slite ned, elvene river med seg enorme mengder masse, og har skåret ut voldsomme elvedaler i retning nord – sør.
Nede på sletta samles de i Ganges eller bielver til Ganges, som tvinges østover for å renne ut i havet. Disse elvene synker bare slakt i sim vodere fart mot havet, går  ofte over sine bredder, og har lagt igjen et kilometertjukt lag med sediment, som har gjort denne sletta  både fruktbar og svært flat. Både landskap og elver er fullstendig forskjellig fra åsene (Pahar) og høyfjellet (Prabat) lengre mot nord, som utgjør mesteparten av Nepals territorium.
Indre Tarai er danna ved at det engang lå store sjøer mellom Mahabharat- og Siwalik-kjedene, som går fra øst til vest rett nord for Tarai. Sediment fylte opp sjøbunnen, elvene skifta løp, og de tre store indre-Tarai-dalene blei  til.
Tarais geografi
Tarai strekker seg over 1000 km langs sørgrensa mot India.
Derfra strekker Tarai-sonen seg nordover, fra 5 km på det smaleste til 50 km på det breieste.
Totalt regnes Tarai til å være mellom 17% og 23% av Nepals territorium (grensa mellom hva som er Tarai og hva som er de  lavere åsene er ikke knivskarp).
Mesteparten av Tarai ligger mellom 100 og 200 moh. Laveste punkt, Kechana Kalan i Jhapa-distriktet, er 70 moh. Jhapa er samtidig Nepals sørøstligste distrikt og avslutninga av Tarai mot øst.
Historie. Grensa mot India
Mesteparten av flatlandet rundt Ganges som Tarai er en del  av, tilhører staten India. Men ei bit av dette flatlandet helt i nord blei erobra av staten Gorkha (som seinere skifta navn til Nepal) da den ekspanderte kraftig i alle retninger seint på 1700 – og tidlig på 1800- tallet.
Denne ekspansjonen stoppa da Gorkha tapte en krig mot det engelske Østindiske Kompaniet tidlig på 1800-tallet, og staten måtte gi fra seg mye land. Bare ei smal stripe av Tarai blei igjen innafor grensene..
Som takk for innsatsen fra Gorkha mot opprørerne i det store opprøret i India i 1857, fikk Gorkha tilbake et stykke av Tarai som engelskmennene tok i 1816. Etter det har Nepals grense mot India i Tarai ligget fast.
Distriktene i Tarai
Disse distriktene er i offisiell nepalsk statistikk regna til Tarai (fra øst til vest):
Ut fra en geografisk definisjon på skillet mellom Tarai og åsene i Nepal, som går ut på at åsene er landskaper som ligger minst 500 moh, eventuelt at skillet går mellom subtropisk og temperert klima, vil visse av disse distriktene inneholde områder som regnes til åsene. Det fins også distrikter innafor som delvis regnes til det indre Tarai.
Befolkning
Tharais tette jungler med ville dyr, og den store utbredelsen av malaria, gjorde lenge at Tarai  stort sett var dominert av ei urbefolkning som b.a. har naturlig malaria-resistens.
Men med utviklinga av nye, effektive og billige malaria-medisiner og verdensmarkedets og særlig det indiske markedets økende behov, har det vært kraftig innvandring til Tarai.
Innvandrere kommer både fra åsene i nord, der befolkninga vokser og det er stor fattigdom og jordhunger, og over den porøse grensa mot sør, fra et India der det er stor mangel på jord og arbeid.
Ifølge folketellinga i 2001 var tallet på innbyggere i Tarai 11 212 453, mot 10 251 111 i åsdistriktene og 23 151 423 i hele landet. Ettersom mange innbyggere i Tarai ikke hadde papirer, og tilflyttinga til Tarai har fortsatt etterpå, er det klart at at litt over halvparten av Nepals befolkning nå bor i det lille Tarai-området.
Befolkninga var fordelt mellom 7 223 723 i de to østlige regionene (som er dominert av indo-madhesi-befolkning), og 3 978 730 i de tre vestlige regionene (der tharu-folket står noe sterkere).
Utenom den urbane Katmandudalen er også den kraftigste veksten i Nepals større byer i Tarai.
Nasjonaliteter
Før 1950 dominerte de og andre gamle befolkningsgrupper distriktet fordi de er immune mot malaria. Etter at malariamedisin blei tilgjengelig, og innvandring både fra åsene i Nepal og fra India har økt, har deres andel av befolkninga i området gått tilbake.
De er i hovedsak buddhister. De snakker i dag i indoeuropeiske dialekter, men språket deres inneholder spor av eldre tibetansk-burmesiske språk.
Ifølge folketellinga i 1991 hørte 5,4% av totalbefolkninga i Nepal til Tharu-minoriteten. Et annet anslag er 6,5%. Grovt anslått blir det mellom 1 og 2 millioner.
Et stort antall mindre nasjonaliteter fins i Tarai. De snakker mange forskjellige religioner som ofte ikke viser noe indre slektskap, og holder fast på tradisjonelle religioner. Noen smågrupper er fortsatt jegere og sankere i junglene. Her fins også små grupper med mørk hud som kan stamme fra urbefolkninga på det indiske subkontinentet.
Tilsammen er såkalte «etniske grupper» eller «stammefolk» (''tribals) i Tarai anslått til 9% av Nepals befolkning. Dette blir litt under 2, 5 millioner.
Kavaleriklubben
Kavaleriklubben er en forening for kavalerioffiserer, grunnlagt 1882. Foreningen har medlemmer som har tilknytning til kavaleriet og manøverbataljonene i hæren.
Toba
Toba er en innsjø på Sumatra, som er en del av Indonesia. Den er 100 km lang og 30 km bred innsjø med en stor øy i. Innsjøen er opp til 529 m dyp. Sammen med at den har et areal på 1 100 km2, og et volum på 1 258 km3. Hvis vi sammenligner med Mjøsa, som er Norges største innsjø, med sine 365 km2 og 56,2 km3 som areal og volum. Så er Toba sitt areal 3,014 ganger større enn Mjøsas. Mens volumet til Toba blir 22,384 ganger større enn Mjøsas. I Toba ligger øyene Samosir og Paradapur, når en inkluderer arealet av øyene, blir det totale arealet 1780 km2. Innsjøen Toba er en kaldera, som hadde det siste utbruddet for ca. 71 000–75 000 år siden. Dette utbruddet var på 2 800 km3. Et så stort utbrudd gjør at den klart kan karakteriseres som en supervulkan.
Kavaleriklubben
Kavaleriklubben ble stiftet i 1882, som en interesseorganisasjon for Kavaleriets "sekondløitnanter".
Toba
Dette utbruddet var så stort at det er regnet ut at asken falt ned over et areal på minst 20 millioner km2. Til sammenligning er Norges areal på 0,385207 millioner km2. Noe som gjør arealet til askespredningen til Tobautbruddet minst 51,92 ganger større enn Norges areal. Det er bl.a. funnet aske fra utbruddet til Toba i Malawisjøen, som er ikke så langt unna østkysten til Afrika, relativt sett. Det er ca. 7 300 km avstand mellom Tobasjøen og Malawisjøen. Sedimentprøver fra Malawisjøen viser at det er et lag på 2 cm, som har en veldig høy andel vulkansk aske fra Toba. Mens det er bare litt aske i laget på 1 cm over dette 2 cm tykke hovedlaget.
Kavaleriklubben
Sekondløitnantene ble kalt «De udødelige» på grunn av avansementsforholdene i Kavaleriet. De stod gjennomsnittlig 3 år «Surnumerære» før de ble «virkelige». Deretter måtte de vente 9 år før de i en alder av ca 35 år rykket opp til Premiærløitnant. Sekondløitnantene ble satt til temmelig underordnede stillinger, og historien sier at de ble «hundset» av de mektige Premiærløitnantene.
Toba
Det er også funnet noen eksepsjonelle mengder sulfat i iskjerneprøveer fra Nordgrønnland fra dette utbruddet, som var i atmosfæren i 6 år. Men det er ikke funnet aske og annet fast materiale i isprøvene på Nordgrønland. Når det gjelder klimaavtrykket fra Tobautbruddet, er det estimert et H2SO4-utslipp, som er 10–360 ganger større enn Pinatuboutbruddet, som sist hadde utbrudd i juni 1991. Disse dataene er også bortimot de samme i iskjerneprøver fra Dronning Maud Land i Antarktis.
Kavaleriklubben
Klubben hadde den gang ingen skrevne lover, og eldstemann var Formann. Av muntlige overleveringer vet vi at alle nye kavalerioffiserer var selvskrevne medlemmer, med mindre disse frasa seg medlemskap. Historien sier også at: «rekruttofficerene blev overordentlig vel mottatt, bespist og bedrukket og innprentet sætningen: Den der engang er kommet inn her kommer aldri ut igjen». Historien forteller at av og til, spesielt på vinterføre, red medlemmene til et sted i byens omegn og hadde fest der. Fra Rideskolen og Skoleeskadronen (senere Befalsskolen for Kavaleriet) ble det kjørt ut lass med hestepassere,dekkener og havre. Når festdeltagerne på hjemveien kom «feiende» til bygrensen, ble det utlevert brennende fakler, «hvorpå fulgte et flott inntog gjennom byens gater». På hjørnet utenfor stallbygningen ble faklene kastet i bål, som til slutt ble brukt som «lydighetshinder».
Toba
Utslippet av aske og H2SO4 har senket temperaturen på jorden med ca. 4–5 °C. Det er også funnet ved beregninger en flaskehals i den genetiske variasjonen hos mennesket. Denne flaskehalsen er omtrent fra det samme tidsrommet, som da Toba hadde utbrudd. Noen vitenskapsfolk mener denne flaskehalsen er en indirekte konsekvens av Tobautbruddet. Men andre kommer med argumenter imot denne sammenhengen. Denne teorien kalles da for «the Denne teorien kalles da for «Toba catastophe theory». På grunn av denne flaskehalshendelsen ble arten menneske nesten utryddet fra jordens overflate. Denne beregningen kan antyde at kun 3 000–10 000 individer overlevde, og alle menneskene på jord er etterkommere fra disse. Mens andre stiller seg skeptiske til påstanden, om at flaskehalsen kommer av Tobautbruddet direkte eller indirekte.
Kavaleriklubben
Dagens medlemmer i klubben tjenestegjør eller har tjenestegjort i Kavaleriavdelinger som KESK, EBN, TMBN, Panserbataljonen & Jegerregimentet.
Toba
Det er ikke noe, som tyder på at Toba fortsatt ikke er aktiv. Men neste utbrudd er mest sannsynlig ikke før om mange tusen år.
Kavaleriklubben
Det er (i 2018) over 350 medlemmer i foreningen. Møtene i klubben holdes på gamle Krigsskolen i Tollbodgaten 10, på Stabsskolen, på Akershus festnings Fanehall, på Setermoen eller i Rena leir. Av de som har holdt foredrag i kavaleriklubben de siste årene kan nevnes; FSJ Sverre Disen og  FSJ Harald Sunde samt  GIH Lars Sølvberg, GIH Robert Mood, GIH Per Sverre Opedal, GIH Rune Jacobsen,Sjef Hæren Lars Lervik,  GIH / Sjef hæren Odin Johannessen samt FSJ Eirik Kristoffersen. Det er også et årlig foredrag med hærens manøver-bataljonssjefer. Høsten 2013 stod Kavaleriklubben for feiringen av kavaleriets 350-årsjubileum, med over 200 tilstede på markeringen i Gamle Logen i Oslo. Høsten 2016 feiret klubben på samme sted 300-årsjubileet for kavaleri trefningen på Norderhov med ca. 200 tilstede.
Rittmester Øyvind Isachsen har vært formann i klubben siden på starten av 2000 tallet.
Tarai
Nasjonaliteter
I videre forstand, om både urbefolkningene og folk med indisk kultur i Tarai.
I snever forstand, befolkning av indisk herkomst som snakker språk som er nær beslekta med hindi.
Den indisk-kulturelle madhesi-befolkninga omfatter både grupper som har bodd i landet lenge og nye innvandrere. (Noen ganger regnes også Tharu-befolkninga som en del av Madhesiene.) Madhesi-aktivister har hevda at de er over halve befolkninga i landet.
Madhesi-befolkninga er for det meste hinduer. Den tradisjonelle hinduismen deres skiller seg fra den statlige Gorkha-prega hinduismen, som inneholder fester som feirer Gorkhas overhøyhet og kongehuset.
Størstedelen av Nepals muslimer, som særlig fins i sentrale og østlige Tarai, hører også til i denne gruppa. Det fins også små grupper av tilhengere av Sikh- og Jain-religionene.
Et anslag over Madhesi-befolkninga som tilhører hinduismen, islam eller andre indiske religioner er noe over 20% – 5 – 6 millioner. Madhesi i videste betydning av ordet er anslått til over 30% – 8 millioner eller mer.
Resten av befolkninga er innvandra fra åsene etter 1950. Tarai-befolkninga med sånn bakgrunn er anslagsvis noe over 3 – 4 millioner. Om dem brukes også samlebegrepet pahade (egentlig folk fra åsene, folk fra Himalaya kalles alternativt også himal.)
De tilhører forskjellige nasjonalitets- og språkgrupper. Mange av dem er parbatiya, andre tilhører etniske minoritetsgrupper (tradisjonelt kalt hill and mountain tribes) men historisk vil deres fellesspråk stort sett ha vært nepali før de innvandra til Tarai.
Jordbruk, industri og miljøproblemer
Innvandringa har bidratt til at Tarai er den delen av Nepal som har utvikla seg raskest.
Malariamedisin har gjort det mulig å legge mye nytt land under plogen, og Tarai-jordbruket har vokst raskere enn i åsene ovafor. 53% av det som nå regnes som Nepals dyrkbare mark, ligger i Tarai.
Tarais nærhet til India og gode kommunikasjoner, særlig sammenlikna med de ofte veiløse distriktene i åsene, gjør at mesteparten av de produktive industri-investeringene havner her.
Den svært raske industrielle utviklinga i India vil sannsynligvis føre til at denne utviklinga fortsetter, og Tarais befolkning og økonomi vil vokse enda mer i forhold til resten av Nepal.
Kommunikasjoner
Nepals eneste sammenhengende riksvei øst-vest ligger i Tarai.
Høyere oppe har de enorme og dype dalene til nå gjort det håpløst å bygge noen hel riksvei i denne retninga, særlig  for et fattig land som Nepal.
Dette gjorde tidligere at at for å reise fra en dal i åsene til en annen måtte de reisende først dra sørover ned i lavlandet, så over i India for å  dra lengre strekk mot øst eller  vest,  og til slutt nordover igjen i dalen de skulle til.
Dette førte også til at dersom det var opprør vest i Nepal, måtte regjeringa i Katmandu-dalen i åsene i vest ha tillatelse fra regjeringa i Delhi for å sende tropper i transit gjennom India.
Sjøl om veien blei bygd av politiske og militærstrategiske grunner, gjør den  det nå ihvertfall  i teorien mulig å reise landveien fra åsene i det fjerne øst til åsene i det fjerne vest. (I dag er fly ofte et mer praktisk alternativ.)
Nepal har nå bare ei kort jernbanestrekning. Den går fra grensa mot India og noen få kilometer nordover, og er bygd for å lette eksport fra Tarai til India.
Clumber spaniel
Clumber spaniel (FCI #108) er en stor spaniel formet av britiske oppdrettere på 1800-tallet, men opprinnelsen er både usikker og omdiskutert.
Tarai
Regional og nasjonal undertrykking
Historisk sett ligger makta i Nepal i Katmandu, som ligger i åsdistriktet i den østlige delen av landet. I de siste 250 åra har Katmandu vært dominert av en politisk overklasse med røtter i den lille fjellstaten Gorkha, som snakker nepali.
Bai Hong
Hun ble i ung alder med i Det klare måneskinns sang- og dansetrupp, og kom slik inn i underholdningsbransjen i Shanghai. Hennes scenenavn ble «Hvite regnbue» 白虹. Hun er også blitt kjent som en av Beipings tre hvite (北平三白) sammen med Bai Guang 白光 og Bai Yang (白杨). Hun begynte sin karriere bare 13 år gammel. I 1930-årene ble hun anerkjent som en av de tre store mandopopsangere sammen med Zhou Xuan og Gong Qiuxia.
Clumber spaniel
Opprinnelse og alder
Clumber spaniel som hunderase oppsto i Storbritannia på 1800-tallet, men opprinnelsen til denne store og meget kraftfulle spanielen kan ha stått i Frankrike. Sagnet sier nemlig at hertugen av Noailles, Louis de Noailles (1713–1793), ga slike hunder i gave fra egen kennel til hertugen av Newcastle, Henry Pelham-Clinton (1720–1794) ved Clumber Park, under den franske revolusjonen. Om historien er sann vet ingen i dag. Det eksisterer også andre teorier, blant annet at Basset hound og blodhund skal finnes i stamtreet. Man vet imidlertid at dronning Victoria av Storbritannia gikk tur med sju clumber spaniels den 16. oktober 1840, for dette skrev hun inn i sin dagbok. Rasen skal ha blitt introdusert i Nord-Amerika i 1844. Fra 1859 og framover ble slike hunder også vist på hundeutstillinger i hjemlandet.
Bai Hong
På 1940-tallet ble hennes musikk mer jazzpreget. Hun ble også kjent for sang i tangostil.
Clumber spaniel
Opprinnelse og alder
Clumber spaniel er en sjelden rase utenfor hjemlandet.
Tarai
Regional og nasjonal undertrykking
Politikere fra Tarai hevder at området betaler over 70% av skattene, men får mindre enn 20% av statsbudsjettet tilbake. De hevder også at madheshi-befolkninga har under 5% av statsfunksjonærene og er kraftig underrepresentert i valg.
Clumber spaniel
Bruksområde
Clumber spaniel har tradisjonelt sett vært brukt som en jakthund på fasanjakt i hjemlandet sitt, og det er fortsatt noen som driver med dette. Det er derimot mer vanlig å se rasen bli brukt som ren selskapshund. Den gode nesen gjør den godt egnet som sporhund, men den lave samarbeidsviljen til rasen gjør at andre raser foretrekkes.
Lynne og væremåte
Clumber spaniel er en sosial hund som elsker å være sammen med eiere og flokken sin. Mange mener at clumber spaniels er litt late av seg, men de må som alle andre hunder får daglige lufteturer. De tar ofte turene i et rolig tempo, og trives dårlig med et for høyt turtempo.
Tarai
Regional og nasjonal undertrykking
Mens nepali er majoritetsspråket og språket som blir brukt mellom ulike andre språkgrupper i åsene og Himalaya, er hindi majoritetsspråket og språket som blir brukt i kommunikasjon mellom ulike språkgrupper i Tarai. Under det kongelige diktaturet fra 1960 til 1990 blei bruk av hindi i skoler og i radio forbudt. Også etter 1990 er hindi diskriminert. Den hinduiske og rojalistiske gorkha-nasjonalismen i Katmandu er for støtte til opplæring i det døde språket sanskrit, men mot opplæring i det levende språket hindi.
Clumber spaniel
Helse og sykdom
Hunder av rasen clumber spaniel har stor risiko for å få hofteleddsdysplasi (HD), og de som rammes har ofte alvorlige plager. Dette fører til stivhet i bein, smerter og halting.
Tarai
Regional og nasjonal undertrykking
I Katmandu-dalen derimot har regjeringa vært for strengere kontroll med grensa mot India. Mange millioner (noen sier nær 4) har søkt nepalsk statsborgerskap i Tarai og venter på svar.
Blant nasjonale sjåvinister i Katmandu og åsene er det en tendens til å beskrive madhesi-befolkninga som et fremmedelement i Nepal, som føler lojalitet til arvefienden India.
Kongresspartiet
Begge opprørene som Nepals Kongressparti starta for å gjennomføre parlamentarisk demokrati, det første i 1950 til 1951 og det andre i 1961 til 1962, tok utgangspunkt i at man organiserte væpna enheter på indisk territorium, som med støtte av regjeringa i Delhi fikk lov til å gå inn i Tarai.
Koirala-familien som har leda Kongresspartiet fra starten er fra det østlige Tarai. Dynastiets stamfar, Krisna Prasad Koirala, var fra byen Biratnagar, der han opprinnelig var tollfunksjonær.
UML
Nepals største legale kommunistparti og Kongresspartiets hovedkonkurrent, vanlig kjent som UML, har sine historiske røtter i det østligste og laveste distriktet i Tarai, Jhapa. Der forsøkte den såkalte Jhapeli-gruppa i 1971 å starte et bondeopprør etter naxalittisk mønster, da den hogde hodene av 8 godseiere. UMLs visestatsminister i regjeringa som blei oppretta i mai 2006, K. P. Sharma Oli, er et gammalt medlem av Jhapeli-gruppa som nå representerer Jhapa i parlamentet.
«Saint Louis» (1626)
«Saint Louis» var en gallion bygd i Amsterdam for den franske marinen, bestilt av kardinal Richelieu som var i ferd med å organisere en permanent marine for det franske kongedømmet. Krigsskipet var originalt kalt «Royal», «Vaisseau du Roi» og «Grand Vaisseau du Roi» fram til 1634, da ble det kalt «Amiral» fram til 1646, da fikk skipet det siste navnet som er bedre kjent for ettertiden, «Grand Saint Louis». «Saint Louis» var en stor todekker med en bestykning på mellom 48 og 52 kanoner som varieres over tidene, hvis utseendet er kjent for ettertiden takket være et kobberstikk av Henrik Hondius, og har blitt brukt som motiv for en rekke rekonstruksjoner i moderne tid inkludert som modellskip.
Tarai
UML
(UML har med tida fått sitt hovedfeste blant nepalitalende statsfunksjonærer i Katmandu-dalen og de østlige åsdistriktene, mens Kongresspartiet har sin hovedstyrke blant tradisjonelle eliter i åsene i vest. Både UML og Kongresspartiet anklages for å ignorere Tarai.)
«Saint Louis» (1626)
«Saint Louis»
Det franske krigsskipet var en av fem gallioner bestilt av Richelieu fra forskjellige verfter i Holland som i midten av 1620-årene hadde større kompetanse i skipsbygging enn i Frankrike, og dermed ønsket kardinalen å importere den nødvendige ekspertise for å ha bedre kvalitet på orlogsverftene man ville oppføre for den franske marinen. «Saint Louis» hadde en viktig rolle i oppbygningen av den franske sjømakten ved å tjene som et forbilde for skipsbyggerne i Frankrike sammen med de andre gallioner. Det ble levert i 1627 og deretter skulle tjenestegjøre fram til 1649 under forskjellige navner.
Tarai
Oppblomstringa etter 1990, NSP
Etter 1990 blei det oppretta flere titall grupper og partier som kjempa for rettighetene til forskjellige nasjonale minoriteter og diskriminerte regioner.
Det eneste av disse partiene som klarte å etablere seg og komme inn i parlamentet, er madeshi-partiet Nepal Sadbhavana Party (NSP), som bl.a ønsker regional autonomi for Tarai. Partiet blei stifta av en kongress-veteran fra revolusjonen i 1950 til 1951, Gajendra Narayan Singh.
«Saint Louis» (1626)
«Saint Louis»
Som et skip bygd i Holland var «Saint Louis» konstruerte etter hollandske prinsipper som blant annet gikk ut på å ha flat bunn med lite dypgang, den franske målingen på dypgangen var 15 fot og 9 tommer, som oversettes til rundt 4,8 meter. Lengden på skroget mellom stevnene var 148,3 fot i fransk fot og 158 fot i amsterdamfot ifølge opplysninger. Bredden har blitt oppgitt til 39,9 fot i fransk fot og 42 fot i amsterdamfot. En amsterdamfot er på 0,283,13 m mens den franske fot er på 0,324,84 m. Kjøllengden skulle være på 34,8 meter med amsterdamfot og 34,1 meter med fransk fot. Det har blitt tolket til 43,70 meter i lengde, 8,90 meter i bredde og 4,70 meter i dypgang
Tarai
NKP(Maobadi)
For Nepals Kommunistiske Parti (maoistisk) som starta et geriljaopprør på landsbygda i februar 1996, har Tarai vært både sosialt og militært viktig. Sosialt fordi her er det store fattigbondegrupper og rike storgodseiere. Det er derfor mulig å agitere for utdeling av jord, noe som er vanskelig i åsdistriktene der jordlappene er små. Militært bl.a. fordi NKP(M) utvikla et samarbeid med maoistiske opprørere på den andre sida av grensa. Det gjorde det mulig å få trening, behandling av sjuke og retrettmuligheter i India.
«Saint Louis» (1626)
«Saint Louis»
Kobberstikket som bevarte utseendet av skipet, viser en todekker med to batteridekk og en lang gallion med et åpent rom mellom bakken (tidligere het forkastell) og skansen (tidligere het akterkastell) til det øvre kanondekket med en bred kubrygge i form av en rist som hviler på bjelker, for å beskytte besetningen mot fallende gjenstander fra riggingen under kamp. Denne risten fortsatte videre i halvdekket til den første trinnen i skansen, som var delt i fire dekknivå fra stormasten til lanternen som hadde en form som en globe. På akterenden, på hver side av skipet var en enkel galleri reist på låringen ved endet av det øvre kanondekket som ikke hadde kanonporter, men store skyteskår for kanonene. Det nedre kanondekket hadde tolv kanonporter på hver side for de tyngste kanonene ombord i skipet. Kobberstikket avslører også at riggingen hadde bestått av tre master med ni rå, hvorav den ene for et mersseil reist mellom to rå øverst på mesanmasten.
Bestykningen har blitt oppgitt til 6 36-punds og 18 24-punds kanoner for det nedre kanondekket samt 18 18-punds og 10 12-punds kanoner for det øvre kanondekket og overbyggene, en bestykning på 52 kanoner. Det ble senere endret om til 14 36-punds og 2 24-punds kanoner som de tyngste stykker, deretter 26 18-punds og 6 lettere stykker på åtte til tre punds kaliber.
Tarai
NKP(Maobadi)
I første omgang ser det ut til at opprørerne satte seg fast i og okkuperte mange av de jungeldistriktene som fortsatt fins.
NKP(M) laga i 2001 et program for oppdeling av Nepal i 8 nasjonale og territoriale autonome områder. To av disse områdene er i Tarai:
Tidlig i 2003 oppretta opprørerne regjeringer i disse to autonome områdene.
er en av flere frontorganisasjoner organisasjon som støtter maoistene. Det sto artikler om den i pressa i mai 2006. Det er ikke kjent når den blei oppretta eller nøyaktig hvor den opererer.
Tarai i Jana Andolan 2006
Under demokratiopprøret i april 2006 (kjent som Jana Andolan 2006) var det store demonstrasjoner i byene i Tarai. Disse demonstrasjonene fikk veldig stort omfang før demonstrasjonene i Katmandudalen, og gjorde at Tarai spilte en langt større rolle for forløpet av den demokratiske revolusjonen enn under Jana Andolan 1990.
Etter demokratiopprørets seier var det klart at Tarais politiske tyngde var større enn før. Demonstrantene sloss ikke bare mot kongens diktatur, men også for slutt på nasjonal og regional diskriminering av Tarai. NSP (A) som var med i Sjupartialliansen for demokrati i Nepal og NKP(Maobadi) gikk begge inn for økte rettigheter for Tarai. En av de første og viktigste virkningene var at flere millioner innbyggere i Tarai for første gang fikk statsborgerskap i Nepal.
Claudia Riegler (alpinist)
Claudia Riegler (født 16. juli 1976 i Ebenau) er en tidligere newzealandsk alpinist.
Tarai
Tarai i Jana Andolan 2006
Men regjeringa til G.P. Koirala unnlot i forhandlinger med NKP(M) høsten 2006 å innfri forhåpningene om at Tarai nå også skulle få føderale rettigheter innafor Nepal. NKP(M), som hadde dette på sitt program, ga i siste omgang opp å få med dette i fredsslutninga med regjeringa i november 2006, og den nye overgangsgrunnlova som blei proklamert 15. januar 2007.
Claudia Riegler (alpinist)
Da hun ikke ble tatt ut på det østerrikske landslaget, startet hun i verdenscupen for morens fødeland, New Zealand. Claudia Riegler kjørte utelukkende slalåm.
Tarai
Tarai i Jana Andolan 2006
Dette viste seg å være en alvorlig feilvurdering av Tarai-befolkninga fra begge parter. Det utløste store protester, og spilte det politiske initiativet over i hendene på ekstreme sjåvinistiske og terroristiske grupper.
Claudia Riegler (alpinist)
Allerede i den første sesongen (1994/95) tok hun verdenscuppoeng med en 11.-plass i Maribor og 13.-plass i Lenzerheide. I sesongen 1995/96 kom flere topplasseringer, før hun 10. mars 1996 tok karrierens første verdenscupseier i Narvik. Under VM 1996 i Sierra Nevada havnet hun like utenfor seierspallen på 4.-plass.
Tarai
Nye, militante organisasjoner i Tarai
Janatantrik Terai Mukti Morcha er en organisasjon danna på grunnlag av en splittelse i ledelsen for maoistenes Tarai-front i 2004.
Claudia Riegler (alpinist)
Karrierens beste sesong var vinteren 1996/97, da hun oppnådde fire enkeltseire i verdenscupen, og havnet på andreplass i slalåmcupen sammenlagt, bare slått av svenske Pernilla Wiberg.
Hun kjørte sitt siste verdenscuprenn i mars 2003. Hun er gift med den franske OL-vinneren i utfor fra 2006, Antoine Dénériaz.
Tarai
Nye, militante organisasjoner i Tarai
I løpet av høsten blei det klart at gruppa var delt i to fløyer, som blei kjent som JTMM (Goit) og JTMM (Singh).
Etter voldsomme demonstrasjoner med en del dødsfall, brenning av offentlige kontorer og partikontorer for Nepals Kongressparti, UML og NKP(M) osv., søkte regjeringa å få til forhandlinger med ledere i disse organisasjonene.
Madhesi Tigers er ei mindre, lokal gruppe i det østlige Tarai som brøyt ut av NKP(M) sommeren 2004. Seint i februar 2007 blei det kjent at den hadde kidnappa 11 pahade-innvandrere til Tarai som et ledd i et press for å få landsbyen deres til å flykte.
Sudetenlandmedaljen
Sudetenlandmedaljen (Medaille zur Erinnerung an den 1. Oktober 1938) er en medalje fra det tredje rike.
Historie
Medaljen ble laget til minne om Tysklands annektering av Sudetenland. Den ble gitt til militært personell og soldater som var med på Tysklands annektering og okkupasjon av Sudetenland 1. oktober 1938 og Tsjekkoslovakia i mars 1939. Medaljen ble utgitt 18. oktober 1938, og soldater som deltok i begge okkupasjonene fikk en Prahaspenne som ble satt på medaljebåndet. Totalt ble 1 162 617 stk utdelt pluss 134 563 Praha-spenner.
Design
Medaljen ble designet av professor Richard Klein, er rund, og på advers er det avbildet en mann stående på et podium med det tredje rikes riksvåpen og med et tysk hakekorsflagg i den ene hånden. Med den andre hånden hjelper han en annen mann med avslitt kjetting opp på podiet. Dette skal symbolisere frigjøringen av Sudetenland og sammenslåingen med det tyske rike. På revers er datoen av annekteringen, 1. oktober 1938, omgitt av setningen: «Ein Volk, Ein Reich, Ein Führer» (ett folk, ett rike, en fører). Medaljen har et medaljebånd som er sort med en bred rød stripe i midten, de tradisjonelle fargene til Sudetenland.
Bronsenatten
Mange estere så imidlertid monumentet som et symbol på sovjetisk okkupasjon og undertrykkelse. For den russisktalende minoriteten i landet har monumentet en tilsvarende symbolsk verdi; det viser ikke bare til seieren over Tyskland i den store fedrelandskrigen, men også til deres krav på rettigheter i Estland.
Under protester fra den russisktalende minoriteten startet den estiske regjering i april 2007 arbeidet med å flytte monumentet og de sovjetiske soldatene begravet under det, slik regjeringspartiene hadde lovet i valgene i mars samme år. Uenighet over flyttingen av monumentet førte til protester og opptøyer i to netter, fra 26. april 2007, og opptøyene var de verste Estland hadde opplevd siden uavhengigheten i 1991. Etter den første nattens opptøyer bestemte den estiske regjeringen i et krisemøte å gjennomføre en øyeblikkelig flytting av monumentet, begrunnet med sikkerhetshensyn, og monumentet ble flyttet til en nærliggende krigskirkegård.
Geir Seljeseth
Geir Seljeseth (født 21. juni 1965 på Inndyr i Gildeskål) er leder for Europakontoret til fagforbundet Industri Energi i Brussel. Han startet 15/9 2019 og er lokalisert i den europeiske hovedstaden. Geir Seljeseth kommer fra stillingen som regionssjef i Norsk olje og gass med arbeidssted Tromsø. Seljeseth var den første ansatte i Norsk olje og gass utenfor Stavanger og Oslo. Han er tidligere norsk journalist i avisa Nordlys i Tromsø fra 1996 til 2011, oppvokst på Ørnes i Meløy kommune.
Polysyntetiske språk
Polysyntetiske språk er syntetiske språk som bruker ekstra mange morfemer (ordbestanddeler med egen betydning) for å danne ord. Flere leksikalske og grammatiske elementer blir satt sammen til et komplekst ord, som i ekstreme tilfeller kan tilsvare en hel setning i et europeisk språk.
Geir Seljeseth
Han jobber mye med politiske forhold knyttet til Nordområdene, Barentshavet og norsk politikk. Fra 1. november 2007 til 1. november 2010 hadde han permisjon for å jobbe som frilans journalist i Moskva. Fra 2009 til 2010 var Seljeseth Aftenpostens og Dagens Nyheters korrespondent i Moskva.
Polysyntetiske språk
Typisk for polysyntetiske språk er dermed at de benytter lange «setningsord», som for eksempel yupik-ordet tuntussuqatarniksaitengqiggtuq, som betyr «Han hadde enda ikke sagt igjen at han ville gå på reinsdyrjakt». Ordet består av morfemene tuntu-ssur-qatar-ni-ksaite-ngqiggte-uq, og representerer betydningene  <å si>  <tredje person singular indikativ>. Bortsett fra tuntu, reinsdyr, kan ingen av morfemene brukes alene.
Graden av syntetiskhet er antall morfemer per ord. Polysyntetiske språk har altså et høyt antall morfemer per ord.
Eksempler på polysyntetiske språk er grønlandsk, inuktitut, mohawk, klassisk ainu, nahuatl, cherokee og en rekke andre språk fra Amerika, Sibir, Kaukasus og det nordlige Australia.
Abbacadabra
ABBAcadabra er tittelen på en fransk musikal for og med barn, basert på den svenske popgruppen ABBAs sanger. Musikalen ble opprinnelig produsert for fransk TV i 1983 av brødrene Alain (mest kjent for Les Miserables) og Daniel Boublil. Senere samme år ble stykket oversatt til engelsk og omgjort til scenemusical i London.
Idé og bakgrunn
Brødrene Boublil vurderte allerede på 1970-tallet å produsere en forestilling hvor ABBA-sanger var den røde tråden, som en hyllest til gruppen. Det var først da de lekte med ideen å oversette sangene til fransk at konseptet med å benytte klassiske eventyr som «libretto» kom til: en oversettelse av «Money, Money, Money» ble i spøk til fransk «Mon nez, Mon nez, Mon nez» («min nese...»). Tanken gikk til «Pinokkio» og hans voksende nese! Flere av sangene ble oversatt på denne måten («Fernando» – «Lenfant do», «Waterloo» – «Gare au loup») -og idéen om eventyrfigurer kom til.